রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
গ্নু হেল্‌থ
২০০৮ সালে Luis Falcón এর হাত ধরে গ্নু হেল্‌থের যাত্রা শুরু। এটি মূলত গ্রামাঞ্চলের লোকদের স্বাস্থ্য উন্নয়ন এবং রোগ প্রতিরোধকল্পে গৃহীত একটি প্রকল্প ছিল। প্রাথমিক ভাবে এর নাম ছিল Medical। পরবর্তীতে এটি একটি পূর্ণ Health and Hospital Information System এ পরিণত হয়, যার উন্নয়নে আন্তর্জাতিক একটি দল রয়েছে। গ্নু হেল্‌থ এখন GNU Solidario এর একটি প্রকল্প, যা একটি অলাভজনক বেসরকারি সংগঠন (NGO) যেটি স্বাস্থ্য ও শিক্ষা খাতে ফ্রি সফটওয়্যারের মাধ্যমে কাজ করে।